Atikos periferija
Atikos periferija (gr. Περιφέρεια Αττικής) – periferija pietų Graikijoje, kurios teritorija sutampa su anksčiau egzistavusiu regionu. Administracinis centras – Graikijos sostinė Atėnai. Užima didžiąją dalis istorinės Atikos. Atikos periferijoje yra ne tik Atėnai, bet ir Pirėjas, Eleusa, Megara, Laurionas ir Maratonas. Periferija apima nedidelę dalį Peloponeso ir Salaminos, Eginos, Poro, Idros (gr. Ύδρα), Specės, Kytiros, Andikytiros salas. Peloponeso periferija ribojasi: šiaurėje – su Centrinės Graikijos periferija pietvakariuose – su Peloponeso periferija.